Aalborg Stiftstidende, 1840-10-15
Dagspostens Efterretninger. De franske Kamre ere ved kongelig Ordonnants indkaldte til den 28de October. Det almindelige Rygte paa Paris's Børs den 8de sagde, at Thiers havde opfordret Kongen til at tage Forholdsregler, der kom en Krigserkiæring temmelig lig. Kongen havde derimod, i Kamrenes Fraværelse, kun villet indvilge i en kraftig Forestilling til de 4 Magter, og vil, naar Kamrene da efter 3 Ugers Forløb ere traadte sammen, forelægge dem sine og hans Regjerings Anskuelser saavelsom Resultatet af den sidste, til de 4 allierede Magter stilede, Opfordring. Om Eftermiddagen gik atter det almindelige Rygte, at Sagerne havde taget en fredelig Vending og at Fjendtlighederne i Østen, paa Grund af giensidige Concessioner, vare standsede. Dog variere Rygterne endnu stærkt imellem Krig og Fred, medens Spørgsmaalets lange, og maaskee med Flid foretagne, Udhaling dog snarest tyder paa en fredelig Afgjørelse. Blandt selve Befolkningen er den krigerske Stemning dog den fremherskende. Saaledes hører Marseillaisen nu til Dagens Orden. Ved Forestillingen af Rossinis Wilhelm Tell, i den store Pariser Opera den 5te os. blev der, efter den berømte Trio i 2den Act. Si parmi nous il est des traitres etc. (9dersom der er Forrædere iblandt os osv. "), med Utaalmodighed fordret Marseillaisen. En Politi commissair søgte at forhindre Afsyngelsen med den bemærkning, at Marseillaisen ikke stod paa Placaten, og skjøndt man gjorde den Contra-Bemærkning, at Hr. Politicommissairen heller ikke stod paa Placaten, blev Afsyngningen af Sangen, ved Hjælp af Stadsergeanter og Municipalgardister, dog undertrykt. Den følgende Aften blev derimod i Hovedstadens samtlige Theatre Marseillaisen forlangt og afsjungen og man havde paa Børsen endog det Rygte, at den var befalet (9. - En Correspondent til Morning Post betragter Ministeriet Thierss Fald for afgjort, men mener, at det dog vil holde sig til Kamrenes Jndkaldelse. Jfølge Journ. de Havre bestormes Ministeriet med Ansøgninger om Uddeling af Kaperbreve. (J en Skrivelse til nærværende Blads Red. fra Aarhuus hedder det, at Capitainen paa en der hjemmehørende Brig havde berettet fra Havre de Grace, at alle franske Skibe ligge aftaklede og alle Matroserne ere tagne til Krigstjeneste, saa at man snart ventede, at der vilde vanke alvorlige Dyster tilsøs.) Prinds Louis Napoleon har den 6te de faaet sin Dom af Pairsretten for det forrykte Boulogner Attentat. Prindsen er derefter dømt til livsvarigt Fængsel i en Fæstning paa det franske Continent og er allerede ført til Statsfængslet i Ham. Af hans MedDeeltagere i Attentatet ere 4 frikjendte, paa Grund af manglende tilstrækkeligt Beviis, hvorimod blandt de Øvrige Grev Montholon og Parquin ere dømte til 20 Aars Fængselsstraf og, efter at have udstaaet denne Straf, at staae under livsvarig speciel Opsigt. Tillige ere alle de Domfældte idømte Tabet af alle deres Titler, Æresgrader og Decorationer. Som Beviis paa, at Paschaen af Ægypten er fast besluttet paa at fortsætte Krigen i Syrien, anføres i et Brev fra Alexandrien i Temps, at han nylig har ladet 12,000 Kameler med Levnetsmidler og Munition til Jbrahims Tropper afgaae derhen. 10000 skulle i kort Tid følge efter Fra Constantinopel meldes i et Brev til Paris at Sultanen ikke har villet indvilge i at tilbagesende de i Militairtjeneste hos Porten værende Franske og at Journal de Smyrne, paa Grund af en fornærmelig Artikel mod de Franskes Konge, er bleven suspenderet paa 2 Maaneder. Jfølge Times skal Potten have søgt at lokkede ægyptiske Hoved Generaler til Frafald fra Mehemed Ali, paa den Betingelse, at Soliman Pascha (Oberst Selves) og hans Søn skulde erholde Øen Cyprus som arveligt Paschallik, Mahmud Pascha Paschaliket Tripolis som arveligt Lehn og Scherif Pascha Resten af Syrien, under lignende Omstændigheder. Alle Tre have derimod afslaaet Tilbudet og herom underrettet Mehemed Ali.